# Protokoll 10/22 - Fra styremøte i Norges Blindeforbunds Ungdom region Midt, 12. oktober 2022

Møtetid: 18:00-19:30

Møtested: Digitalt møte via Messenger

Tilstede:

Silje Madelen Ingvaldsen (leder)

Heidi Bye Werkland (Nestleder), tilstede under sak 101/22 og 103/22

Ernest Rudak

Ragna Kornelia Unstad Forså

Casper Rønning

Anna Bolstad Kunzendorf (1. vara)

Ida Sødahl Utne (2. vara/referent)

## Sak 100/22 Protokoller

1. **Protokoll 08/22 fra NBFU Midt**
2. **Protokoll 08/22 og 09/22 fra Trøndelag fylkeslag**
3. **Protokoller fra lokallag i Trøndelag
Vedtak: Tatt til orientering.
Ernest sørger for at alle protokoller fra NBfU Midt blir sendt til Regine Blix, som er ny organisasjonsrådgiver i NBfU.**

## Sak 101/22 Paralympics next

**Arrangementet skal avholdes 09.-11. desember i Trondheim. Heidi og Casper orienterte om fremdriften på vegne av komitéen. Lokale er bestilt (overnatting på Hoeggen skole). Foreløpig er programpostene pepperkakebaking og opplegg med Arena avklart. I tillegg er det forslag om skøyting i Leangenhallen, isbading, utendørs treningsopplegg med Olympiatoppen, svømmetrening med Trondheim svømmeklubb og klatring/buldring aktuelle forslag. Det arbeides med å finne fellesledsagere til arrangementet, og bespisning er under planlegging. Invitasjonen blir sendt ut så raskt som mulig. Komitéen påser at det opprettes kontakt med Trygghetsgruppa.**

**Vedtak: Tatt til orientering.**

## Sak 102/22 Medlemspleie

**Styret jobber med gjennomføring av en ringerunde til alle regionens medlemmer, for å informere om NBfUs tilbud og for å kartlegge medlemmenes ønsker for framtidig aktivitet og satsningsområder. Målet er at alle medlemmer skal være kontaktet i løpet av en ukes tid. Deretter sendes et digitalt skjema til alle medlemmer, slik at de man ikke kom i kontakt med pr. telefon også får anledning til å gi tilbakemeldinger innspill.**

**Vedtak: Anna tar ansvar for utsendelse av skjema når alle i styret har gitt beskjed om at de har gjennomført sin del av ringerunden.**

## Sak 103/22 Interessepolitiske saker

1. Trøndelag Teater

Heidi, Anna og Sondre deltok på møte med Trøndelag Teater, ang. synstolket forestilling. Grunnet tekniske problemer, ble møtet litt utfordrende. All informasjon som ble gitt i møtet er sammenfattet i en skriftlig oppsummering som ble sendt til teateret i etterkant. Man avventer nå svar fra teateret.

Vedtak: Tatt til orientering.

1. ATB

Det oppleves store utfordringer med tilgjengelighet til busstilbudet i Trondheim for tida; både utvendig og innvendig annonsering er svært ustabilt på flere av ATB sine bussruter. Flere av styrets medlemmer har sendt inn klager, både skriftlig og muntlig.

Vedtak: Saken følges opp videre, og bringes også inn til NBF Trøndelag sitt tilgjengelighetsutvalg.

1. Ålesund-badet

Ernest har tatt saken om manglende universell utforming av Ålesund-badet (ref. protokoll 09:22) opp med Blindeforbundet i Møre og Romsdal. Tilbakemeldingen er at saken vil tas videre i styret/tilgjengelighetsutvalget i Møre og Romsdal.

1. Punktmerking av apparater på treningssenter

Ernest har vært i kontakt med Norges Blindeforbunds Trykkeri i Bergen, ang. punktmerking av apparater på treningssenter. Merkelappene er mottatt, og merkingen vil bli gjort innen kort tid.
Vedtak: Det ønskes å jobbe med medieoppslag om denne saken. Her kan det være aktuelt med både leserinnlegg og redaksjonelt oppslag. Dette kan være en aktuell sak for flere lokalaviser.

## Sak 104/22 Matkurs

**Anna, Ernest og Heidi sitter i komitéen. Det er opprettet kontakt med Martin Røhme, som skal bidra som fagperson. Arrangementet vil sannsynligvis avholdes i Møre og Romsdal, helgen 03.-05. mars 2023. Komitéen ønsker i tillegg å knytte til seg flere synshemmede ressurspersoner, som kan bidra som instruktører. Det planlegges en aktivitet i tillegg til selve matkurset, men denne er ikke avklart ennå.**

**Vedtak: Tatt til orientering.**

## Sak 105/22 E.C Dahls

Silje orienterte på vegne av komitéen. Arrangementet avholdes lørdag 26. november. Det er i utgangspunktet et dagsarrangement, men medlemmer som grunnet reisevei har behov for overnatting, bes om å ta kontakt ved påmelding. Det blir engasjert fellesledsagere, og Trygghetsgruppa blir kontaktet. Det er budsjettert med omkring 15 deltagere. Påmeldingsfrist blir satt til 01. november. Arrangementet har 18 års aldersgrense.

Vedtak: Tatt til orientering.

## Sak 106/22 Goalball

1. **Goalballarrangement**

**Arrangementet var egentlig planlagt avholdt 28.-30. oktober, men grunnet utfordringer med å skaffe lokale, ønsker styret å søke om utsettelse til neste år.**

**Lokale er nå i orden, og dersom utsettelse blir innvilget, kan arrangementet avholdes i januar/februar 2023.**

**Vedtak: Casper kontakter Godseier Thoning Owesens legat (som har innvilget støtte til prosjektet) og ber om utsettelse til januar/februar 2023.**

1. **Goalballtreninger**

**Det gjenstår to goalballtreninger før jul. Det er ønske om innkjøp av tau og teip til oppsett av bane.**

**Vedtak: Utstyr knyttet til gjennomføring av treningene anses som en naturlig del av goalball-budsjettet, og innkjøp av tau og teip godkjennes av styret.**

1. **Utlån av utstyr**

**Ragna er blitt kontaktet av en lærer ved en skole i Trondheim som ønsker å introdusere goalball for skoleklasser i kroppsøvingstimer, og i lærerkollegiet.**

**Vedtak: Styret anser at dette er et svært positivt initiativ. Ragna tar kontakt og undersøker forespørselen nærmere, med tanke på hvor lang tid de ønsker å låne utstyret, samt praktiske detaljer rundt overlevering. Styret tar avgjørelse om utlån når flere detaljer er på plass.**

## Sak 107/22 Fysisk styremøte

**Neste fysiske styremøte blir avholdt 25.-27. november i Trondheim.**

Vedtak: Casper undersøker muligheten for å låne Idungården. Silje booker hotell (fortrinnsvis Thon Hotel Nidaros). Forslag om å invitere en representant fra sentralstyret, og eventuelt Regine fra administrasjonen, til å holde innledning, eksempelvis om økonomi. Det legges fortrinnsvis opp til digital deltagelse fra sentralstyret/administrasjonen, dersom de har anledning. Andre saker til møtet meldes in fortløpende.